CELEX: 
Language: hu
Date: 2018-01-23 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a 443/2009/EK európai parlament és tanácsi rendelet I. mellékletének a 2014-ben, 2015-ben és 2016-ban nyilvántartásba vett új személygépjárművek tömegének alakulása tekintetében történő módosításáról (EGT-vonatkozású szöveg)

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az új személygépjárművek gyártói által megvalósítandó CO2-kibocsátási célértékeket a gépjárműflotta átlagos tömege és az érintett gépjárművek CO2-kibocsátása alapján állapítják meg. Annak érdekében, hogy a 443/2009/EK rendeletben előírt csökkentési szintek továbbra is elérhetők legyenek, figyelembe kell venni az Unióban nyilvántartásba vett új személygépkocsik tömegének alakulását. Következésképpen az (e rendelet I. mellékletében szereplő célérték-számítási képletben M0-értékként kifejezett) átlagos referencia-tömegértéket 2014. október 31-től kezdődően minden harmadik évben ki kell igazítani. 
            
            
               Az új értéket az új járművek 2014., 2015. és 2016. naptári évben ellenőrzött menetkész tömege alapján kell meghatározni. Az új érték kiszámításánál csak azokat a tömegértékeket vették figyelembe, amelyeket az érintett járműgyártók igazolni tudtak, kizárva a nyilvánvalóan helytelen tömegértékeket és a rendelet hatályán kívül eső járművekre vonatkozó értékeket.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság konzultált a gépjárművek szén-dioxid-kibocsátásával foglalkozó szakértői csoporttal, amely támogatta az átlagos tömegérték kiigazításának számítására alkalmazott megközelítést.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A fajlagos kibocsátási célérték számítási képlete az M0-érték tekintetében módosul, amelynek új értéke 2019. január 1-jétől alkalmazandó. 
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2018.1.23.)
            
            
               a 443/2009/EK európai parlament és tanácsi rendelet I. mellékletének a 2014-ben, 2015-ben és 2016-ban nyilvántartásba vett új személygépjárművek tömegének alakulása tekintetében történő módosításáról
               
                  (EGT-vonatkozású szöveg)
               
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre
                  1
                és különösen annak 13. cikke (2) bekezdése harmadik albekezdésére,
            
            
               mivel:
            
            
               (1)A fajlagos CO2-kibocsátás kiszámításához használt átlagos tömegértéket az összes új személygépjármű esetében háromévente ki kell igazítani az Unióban nyilvántartásba vett új gépjárművek tömege bármely változásának figyelembevétele érdekében. 
            
            
               (2)A 2014., 2015. és 2016. naptári évben az Unióban nyilvántartásba vett új személygépjárművek menetkész tömegének ellenőrzése alapján nyilvánvaló, hogy az átlagos tömeg csökkent, és ezért a 443/2009/EK rendelet I. mellékletének 1. pontjában szereplő M0-értéket ki kell igazítani.
            
            
               (3)Az új érték kiszámításánál csak azokat az értékeket kell figyelembe venni, amelyeket az érintett járműgyártók igazolni tudtak, kizárva a számításból a nyilvánvalóan helytelen (azaz az 500 kg alatti) értékeket, valamint a 443/2009/EK rendelet hatályán kívül eső járművekre vonatkozó értékeket. Továbbá, az új értéknek a 2014., 2015. és 2016 naptári évben az Unióban nyilvántartásba vett új személygépkocsik számát figyelembe vevő súlyozott átlagon kell alapulnia. 
            
            
               (4)A fentiek alapján a 2019-től alkalmazandó M0-értéket 12,52 kg-mal, 1392,4 kg-ról 1379,88 kg-ra kell csökkenteni.
            
         
         
            
               (5)A 443/2009/EK rendelet I. mellékletét ezért ennek megfelelően módosítani kell.
            
            
               ELFOGADTA EZT A RENDELETET:
            
            
               1. cikk
            
            
               A 443/2009/EK rendelet I. mellékletének 1. pontja a következőképpen módosul:
            
            
               (1) a pont a következő ba) ponttal egészül ki:
            
            
               „ba)
                     2019-től kezdődően:
            
            
               fajlagos CO2-kibocsátás = 130 + a × (M – M0),
            
            
               Ahol:
            
            
               M
                     = a jármű tömege kilogrammban (kg)
            
            
               M0
                     = 1379,88
            
            
               a
                     = 0,0457”
            
            
               (2) a c) pontban az M0 érték helyébe a következő érték lép:
            
            
               „M0
                     = 1379,88”.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2018.1.23.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        HL L 140., 2009.6.5., 1. o.